Daniel Nicolaus Chodowiecki
Store norske leksikon,Kunst og estetikk,Bildende kunst,Grafikk
Daniel Nicolaus Chodowiecki var en tysk maler, kobberstikker og raderer. Han var den mest selvstendige personligheten i tysk grafisk kunst på 1700-tallet, begynte som emaljemaler og gikk deretter over til miniatyrportretter.
Han er mest kjent for sine stukne og raderte romanillustrasjoner (over 2000 blad), blant annet til verker av Johann Wolfgang von Goethe, Friedrich Schiller og Gotthold Ephraim Lessing. Meget fornøyelige er tegningene fra en reise han gjorde fra Berlin til sin fødeby Danzig i 1773. Han har kulturhistorisk betydning som skildrer av tysk borgerlig liv på sin tid, og hans arbeider har humor og menneskelig varme. Les mer i Store norske leksikon grafikk Kunst i Tyskland